கேள்வி: ஆசிரியர் (படைப்பு) பற்றி தகவல் சொல்.
பதில்: சட்டப்பூர்வ உரையாடலில், ஓர் ஆசிரியர் அல்லது படைப்பாளர் (Author) என்பவர் அசல் படைப்பை உருவாக்கியவர், அது எழுதப்பட்ட, வரைகலை அல்லது பதிவுசெய்யப்பட்ட ஊடகமாக இருக்கலாம். எனவே, ஒரு சிற்பம், ஓவியக் கலை அல்லது இசையமைப்பாளர்ஆகியோர் அந்தந்த சிற்பங்கள், ஓவியங்கள் அல்லது இசையின் படைப்பாளர் ஆவார், பரவலாக ஒரு படைப்பாளர் பெரும்பாலும் ஒரு நூல் (எழுத்துப் படைப்பு), கட்டுரை, நாடகம் அல்லது பிற எழுத்து எழுத்தாளர் என்று கருதப்படுகிறார். English Meaning - Cambridge Dictionary|url=https://dictionary.cambridge.org/dictionary/english/author}} பொதுவாக, பதிப்புரிமை முதல் உரிமையாளர் படைப்பை உருவாக்கியவர், அதாவது ஆசிரியராவார். ஒன்றுக்கு மேற்பட்ட நபர்கள் படைப்பை உருவாக்கினால் அவர்கள் கூட்டுப் படைப்பாளர்களாகக் கருதப்படுகிறார்கள். உலகம் முழுவதும் பதிப்புரிமை வேறுபடுகின்றன. எடுத்துக்காட்டாக, அமெரிக்கப் பதிப்புரிமை அலுவலகம், பதிப்புரிமை என்பது " அமெரிக்க ஐக்கிய நாடுகள் சட்டங்களால் (தலைப்பு 17, யுஎஸ் குறியீடு) படைப்பாளர்களுக்கு வழங்கப்படும் ஒரு வகையான பாதுகாப்பு" என வரையறுக்கிறது. சில படைப்புகள் படைப்பாளர்கள் இல்லாதவையாகக் கருதப்படுகின்றன. எடுத்துக்காட்டாக, 2010 களில் குரங்கின் தாமி பதிப்புரிமைச் சிக்கல் இயற்கை புகைப்படக் கலைஞரின் உபகரணங்களைப் பயன்படுத்தி கருப்புக் குரங்கு எடுத்த புகைப்படங்களை உள்ளடக்கியது. புகைப்படக்கலைஞர் புகைப்படங்களின் உரிமையைக் கோரினார்,ஆனால் அதை அமெரிக்கப் பதிப்புரிமை அலுவலகம் நிராகரித்தது: மனிதனால் படைக்கப்பட்ட ஒன்றிற்கு தான் படைப்புரிமை கோர இயலும் எனக் கூறி மறுத்தது. மிக சமீபத்தில், செயற்கை நுண்ணறிவால் உருவாக்கப்பட்ட படங்கள் அல்லது உரைக்கு படைப்பாளர்கள் இருக்கிறார்களா என்ற கேள்விகள் எழுந்துள்ளன.